1 Identifikácia organizácie 

Názov služobného úradu (organizácie):   	Slovenská obchodná inšpekcia (ďalej len SOI)
							SOI je orgánom štátnej správy na výkon kontroly vnútorného trhu, ktorá bola zriadená a vykonáva svoju činnosť na základe zákona č.128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov. Člení sa na ústredný inšpektorát a jemu podriadené inšpektoráty. Na čele SOI je ústredný riaditeľ, ktorého vymenúva a odvoláva minister hospodárstva SR. Na čele inšpektorátu je riaditeľ, ktorého vymenúva a odvoláva ústredný riaditeľ. 

Sídlo ústredného inšpektorátu: 	Prievozská 32, 827 99  Bratislava 27
Rezort: 				Ministerstvo hospodárstva SR
Kontakt: 				telefón: ++4212/582 722 03, fax: ++4212/534 149 96
						www.soi.sk, e-mail: helena.molekova@soi.sk
Forma hospodárenia: 		rozpočtová organizácia
Ústredná riaditeľka: 			RNDr. Nadežda Machútová

Členovia vedenia organizácie:
námestník ústrednej riaditeľky 	RNDr. Ladislav Čeplík 
ekonomická námestníčka		Mgr. Margita Bednářová 
vedúca osobného úradu		Ing. Mária Šutjaková
vedúci právneho odboru 		prom. právnik Ján Sivák
vedúci kancelárie ÚR			Ing. Ivan Šoltés 
vedúca komunikačného odboru	Ing. Helena Homolová
vedúci kontrolór 			Ing. Emanuel Štibraný

Inšpektoráty SOI:
riaditeľ I SOI pre Bratislavský kraj 		Ing. Lubomír Opálka 
sídlo inšpektorátu			Prievozská 32, 827 99 Bratislava 27
kontakt:				telefón: ++4212/582 72272-3, fax: ++4212/582 722 70
						e-mail: ba@soi.sk

riaditeľ I SOI pre Trnavský kraj		Ing. Marián Malina
sídlo inšpektorátu			Trhová 2, 917 01  Trnava 1
kontakt:				telefón: ++42133/551 26 56, fax: ++42133/551 26 56
						e-mail: tt@soi.sk

riaditeľ I SOI pre Trenčiansky kraj		Ing. Róbert Poliak
sídlo inšpektorátu			Sládkovičova 11, 971 01  Prievidza 1
kontakt:				telefón: ++42146/542 27 71, fax: ++42146/542 27 71
						e-mail: tn@soi.sk

riaditeľ I SOI pre Nitriansky kraj		Ing. Juraj Duchovič
sídlo inšpektorátu			Staničná 9, P. O. Box 49/A, 950 50  Nitra 1
kontakt:				telefón: ++42137/772 02 16, fax: ++42137/772 00 24
						e-mail: nr@soi.sk

riaditeľ I SOI pre Žilinský kraj			Ing. Jozef Polák
sídlo inšpektorátu			Predmestská 71, P. O. Box B-89, 011 79  Žilina 1
kontakt:				telefón: ++42141/763 21 39, fax: ++42141/724 58 68
						e-mail: za@soi.sk

riaditeľka I SOI pre Banskobystrický kraj	 Ing. Božena Debnárová
sídlo inšpektorátu			Dolná 46, 974 01  Banská Bystrica 1
kontakt:				telefón: ++42148/412 49 69, fax: ++42148/415 22 86
						e-mail: bb@soi.sk

riaditeľ I SOI pre Prešovský kraj		Ing. Cyril Klobušovský
sídlo inšpektorátu			Konštantínova 6, 080 01  Prešov 1
kontakt:				telefón: ++42151/772 15 97, fax: ++42151/772 15 96
						e-mail: pr@soi.sk

riaditeľ I SOI pre Košický kraj			MVDr. Daniel Horváth
sídlo inšpektorátu			Vrátna 3, 043 79  Košice 1
kontakt:				telefón: ++42155/622 76 55, fax: ++42155/622 45 47
						e-mail: ke@soi.sk

Hlavná činnosť

Slovenská obchodná inšpekcia je organizáciou, ktorá cieľavedome a odborne vykonáva štátnu kontrolu vnútorného trhu vo veciach ochrany spotrebiteľa s celoslovenskou pôsobnosťou. Pri plnení tejto úlohy dohliada na dodržiavanie platných právnych predpisov subjektami pôsobiacimi na vnútornom trhu pri predaji tovaru a poskytovaní služieb konečnému spotrebiteľovi. 

2 Poslanie a strednodobý výhľad organizácie

Poslaním Slovenskej obchodnej inšpekcie je kontrola vnútorného trhu, pri ktorej zisťuje, či výrobky a služby pri ich predaji a poskytovaní sú v súlade so všeobecne záväznými predpismi. Zisťuje sa najmä, či sa predávajú a poskytujú bezpečné, v zhode s technickými požiadavkami, v správnej kvalite, množstve, miere, hmotnosti pri dodržaní cenových predpisov, či sú dodržané podmienky skladovania a dopravy, používanie overených určených meradiel, dodržiavanie práv vyplývajúcich z duševného vlastníctva, dodržiavanie obchodných podmienok veriteľov a zmluvných podmienok pre spotrebiteľov ako aj dodržiavanie ostatných podmienok na vykonávanie veľkoobchodnej, distribučnej, maloobchodnej činnosti a pri poskytovaní služieb.
Kontrolnú činnosť vykonáva kontinuálne a opakujúco sa. Vo svojej kontrolnej a rozhodovacej činnosti je SOI nezávislý orgán, viazaný len zákonom. 

Slovenská obchodná inšpekcia 

a)	k o n t r o l u j e:
podľa zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., zákona č. 22/2004 Z. z., zákona č. 451/2004 Z. z., zákona č. 725/2004 Z. z., zákona č. 266/2005 Z. z., zákona č. 308/2005 Z. z. a zákona č. 646/2005 Z. z.  (ďalej len zákon o štátnej kontrole vnútorného trhu) predaj výrobkov a poskytovanie služieb spotrebiteľom na vnútornom trhu, 

b)	v y k o n á v a:
•	dozor nad dodržiavaním povinností ustanovených zákonom č. 634/1992 Zb. o ochrane spotrebiteľa v znení zákona č. 220/1996 Z. z., zákona č. 137/1998 Z. z., zákona č. 310/1999 Z. z., zákona č. 128/2002 Z. z., zákona č. 414/2002 Z. z., zákona č. 529/2002 Z. z., zákona č. 469/2003 Z. z., zákona č. 365/2004 Z. z., zákona č. 451/2004 Z. z. a zákona č. 616/2004 Z. z.,
•	cenovú kontrolu ako cenový kontrolný orgán v zmysle ustanovení zákona č. 18/1996 Z. z. o cenách v znení zákona č. 196/2000 Z. z., zákona č. 276/2001 Z. z., zákona č. 436/2002 Z. z., zákona č. 465/2002 Z. z., zákona č. 520/2003 Z. z. a zákona č. 523/2004 Z. z.,
•	kontrolu dodržiavania povinností ustanovených v zákone č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z., 
•	dozor nad dodržiavaním povinností ustanovených v zákone č. 90/1998 Z. z. o stavebných výrobkoch v znení zákona č. 264/1999 Z. z., zákona č. 413/2000 Z. z., zákona č. 134/2004 Z. z., úplné znenie č. 314/2004 Z. z.,
•	kontrolu dodržiavania povinností ustanovených v zákone č. 178/1998 Z. z. o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, ďalej v znení zákona č. 310/1999 Z. z., zákona č. 115/2000 
Z. z., zákona č. 128/2002 Z. z. a zákona č. 524/2005 Z. z.,
•	dozor nad dodržiavaním zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. a zákona č. 254/2003 Z. z. (ďalej len zákon o zhode) v súlade s nariadeniami vlády SR pre jednotlivé určené výrobky, 
•	dozor nad zákonom č. 108/2000 Z. z. o ochrane spotrebiteľa pri podomovom a zásielkovom predaji v znení zákona č. 266/2005 Z. z.,
•	dozor nad dodržiavaním povinností ustanovených v zákone č. 147/2001 Z. z. o reklame a o zmene a doplnení niektorých zákonov, v znení zákona č. 23/2002 Z. z. a zákona č. 525/2005 Z. z., 
•	dozor nad dodržiavaním povinností ustanovených v zákone č. 163/2001 Z. z. o chemických látkach a o chemických prípravkoch v znení zákona č. 128/2002 Z. z., zákona č. 217/2003 Z. z., zákona č. 434/2004 Z. z. a zákona č. 308/2005 Z. z.,
•	dozor nad dodržiavaním povinností ustanovených v zákone č. 170/2001 Z. z. o núdzových zásobách ropy a ropných výrobkov a o riešení stavu ropnej núdze, 
•	dozor nad zákonom č. 223/2001 Z. z. o odpadoch a o zmene a doplnení niektorých zákonov, v znení zákona č. 553/2001 Z. z., zákona č. 96/2002 Z. z., zákona č. 261/2002 Z. z., zákona č. 393/2002 Z. z., zákona č. 529/2002 Z. z., zákona č. 188/2003 Z. z., zákona č. 245/2003 Z. z., zákona č. 525/2003 Z. z., zákona č. 24/2004 Z. z., zákona č. 443/2004 Z. z., zákona č. 587/2004 Z. z., zákona č. 733/2004 Z. z., zákona č. 479/2005 Z. z., zákona č. 532/2005 Z. z. a zákona č. 571/2005 Z. z.,
•	dozor nad zákonom č. 258/2001 Z. z. o spotrebiteľských úveroch a o zmene a doplnení zákona SNR č. 71/1986 Zb. o SOI v znení neskorších predpisov,
•	dozor nad zákonom č. 281/2001 Z. z. o zájazdoch, podmienkach podnikania cestovných kancelárií a cestovných agentúr a o zmene a doplnení Občianskeho zákonníka v znení neskorších predpisov, v znení zákona č. 95/2002 Z. z. a zákona č. 747/2004 Z. z. (ďalej len zákon o zájazdoch),
•	dozor nad zákonom č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona č. 434/2004 Z. z. a zákona č. 15/2006 Z. z. (ďalej len zákon o biocídnych výrobkoch), 
•	dozor nad zákonom č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 
Z. z. a zákona č. 160/2005 Z. z. (ďalej len zákon o elektronickom obchode),
•	dozor nad zákonom č. 529/2002 Z. z o obaloch a o zmene a doplnení niektorých zákonov v znení zákona č. 245/2003 Z. z., zákona č. 525/2003 Z. z., zákona č. 24/2004 Z. z., zákona č. 443/2004 Z. z., zákona č. 587/2004 Z. z. a zákona č. 733/2004 Z. z.,
•	dohľad nad zákonom č. 266/2005 Z. z. o ochrane spotrebiteľa pri finančných službách na diaľku,
•	kontrolu dodržiavania zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov,
•	dohľad nad zákonom č. 646/2005 Z. z. o ochrane niektorých rozhlasových programových služieb a televíznych programových služieb a služieb informačnej spoločnosti a o zmene a doplnení niektorých zákonov v znení neskorších predpisov,
•	dozor nad dodržiavaním Nariadenia vlády SR č. 384/2004 Z. z. o dostupnosti spotrebiteľských informácií o spotrebe paliva a o emisiách CO2 pri predaji a leasingu nových automobilov,
•	kontrolu dodržiavania Nariadenia (ES) č. 261/2004 Európskeho parlamentu a Rady, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla v prípade zrušenia alebo veľkého meškania letov,
•	kontrolu dodržiavania Nariadenia Európskeho parlamentu a Rady (ES) č. 648/2004 o detergentoch,
•	zabezpečovanie spolupráce podľa Nariadenia Európskeho parlamentu a Rady (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa,
•	kontrolu Nariadenia Rady (EHS) č. 339/93 o kontrole zhody výrobkov dovážaných z tretích krajín s právnymi predpismi o bezpečnosti výrobkov,
•	dozor nad dodržiavaním povinností ustanovených v Nariadení vlády č. 448/2004 Z. z., ktorým sa ustanovujú podrobnosti označovania krištáľového skla a metódy skúšania jeho zloženia,
•	kontrolu dodržiavania povinností ustanovených vo vyhláške MH SR č. 18/1998 Z. z., ktorou sa ustanovujú podrobnosti o označovaní zloženia a spôsobe zaobchádzania s textilnými výrobkami,
•	kontrolu dodržiavania povinností ustanovených vo vyhláške MH SR č. 105/2001 Z. z. o označovaní materiálového zloženia obuvi,
•	kontrolu dodržiavania povinností ustanovených vo vyhláške MH SR č. 419/2001 Z. z., ktorou sa upravuje kategorizácia ubytovacích zariadení a klasifikačné znaky na ich zaraďovanie do tried, 
•	kontrolu dodržiavania povinností ustanovených vo vyhláške MVRR SR č. 520/2001 
Z. z., ktorou sa určujú skupiny stavebných výrobkov a podrobnosti o preukazovaní zhody, 
•	kontrolu dodržiavania povinností ustanovených vo vyhláške MH SR č. 545/2002 Z. z. o spôsobe označovania výrobkov cenami, 

c)	u k l a d á:
•	ukladá opatrenia na mieste, ochranné opatrenia, pokuty za porušenie povinností ustanovených v dozorovaných zákonoch, 

d)	n a v r h u j e:
•	pozastavenie alebo zrušenie živnostenského oprávnenia,

e)	p o s k y t u j e:
•	na požiadanie odbornú a metodickú pomoc krajským a okresným úradom a obciam, združeniam spotrebiteľov a iným právnickým osobám založeným na ochranu spotrebiteľa,
•	poradenstvo pre spotrebiteľov,

f)	s p o l u p r a c u j e:
•	s orgánmi verejnej správy,
•	so združeniami na ochranu spotrebiteľa,
•	s členskými štátmi EÚ pri výmene informácií o nebezpečných výrobkoch (RAPEX),
•	s Európskou hospodárskou komisiou OSN pri výmene informácií z oblasti trhového dozoru,

g)	v y m á h a:
•	pokuty a pohľadávky uložené Slovenskou obchodnou inšpekciou od podnikateľských subjektov a fyzických osôb,

h)	i n f o r m u j e:
•	o nebezpečenstve ohrozenia života, zdravia a majetku spotrebiteľov alebo životného prostredia predajom nebezpečných výrobkov,
•	o činnosti SOI na domovskej internetovej stránke, v masovokomunikačných prostriedkoch (tlač, elektronické médiá),

i)	v y p r a c o v á v a   a   o b n o v u j e:
•	Príručku o spotrebe paliva a emisiách CO2 podľa Nariadenia vlády SR č. 384/2004 
Z. z. o dostupnosti spotrebiteľských informácií o spotrebe paliva a o emisiách CO2 pri predaji a leasingu nových automobilov

Strednodobý výhľad organizácie

Hlavná činnosť

Slovenská obchodná inšpekcia ako všeobecný orgán trhového dozoru bude aj naďalej zabezpečovať úlohy vyplývajúce z jej hlavnej činnosti a poslania, ktoré majú nenahraditeľný charakter pri ochrane národného trhu a jednotného trhu únie. Vo svojej kontrolnej činnosti bude naďalej zisťovať porušovanie platných právnych a technických predpisov v oblasti ochrany spotrebiteľa, to znamená porovnávať skutočný stav s predpísaným pri predaji tovaru a poskytovaní služieb konečnému spotrebiteľovi. V súvislosti so vstupom do EÚ SOI ako národný monitorovací orgán zodpovedá za kontrolu výrobkov z tretích krajín, ktoré sa cez náš národný trh dostávajú po prvýkrát na jednotný trh únie. 

SOI sa bude naďalej zameriavať na tie oblasti kontrolnej činnosti, kde spotrebiteľ nie je schopný sám si účinne chrániť svoje práva. Ide najmä o bezpečnosť a ochranu zdravia, predaj falzifikátov, klamlivú reklamu, skryté poškodzovanie, ochranu práv vyplývajúcich z duševného vlastníctva, diskrimináciu, nevyžiadanú reklamu, zhodu výrobkov, obchodné podmienky veriteľov, činnosť cestovných kancelárií a ubytovacie zariadenia. Dôraz bude kladený na zvýšenie kontroly veľkých ekonomických operátorov s dôrazom na ochranu ekonomických záujmov spotrebiteľa a ochranu hospodárskych subjektov pred nekalou hospodárskou súťažou.
V oblasti trhového dozoru sa bude vykonávať odber výrobkov z trhu, u ktorých je náznak nespĺňania požiadaviek na bezpečnosť, kvalitu a zhodu s technickými požiadavkami. Výrobky sa budú odoberať na základe analýzy bezpečnostných rizík, rešpektujúc prevažne reaktívny prístup v harmonizovanej oblasti (výrobky označené značkou CE) a proaktívny prístup v neharmonizovanej oblasti formou informačných kampaní so zapojením médií. 
Všetky postupy SOI budú pri kontrole ekonomických operátorov vykonávané v súlade s princípom proporcionality a odporúčaniami Európskej komisie.

V legislatívno-právnej činnosti sa okrem represívnej činnosti (ukladanie finančných postihov, zákaz činnosti) bude zameriavať na ochrannú a preventívnu činnosť. Po zistení nedostatkov v rámci trhového dozoru bude SOI pristupovať k jednaniam s ekonomickými operátormi tak, aby im umožnila prijať dobrovoľné opatrenia na odstránenie zistených nedostatkov a ich príčin. V prípade nesplnenia uložených opatrení a neochoty jednať, opakovaného zistenia nedostatku, SOI pristúpi k účinnejším, výstražným sankciám. Všetky prijaté opatrenia zo strany SOI, týkajúce sa bezpečnosti výrobkov, budú oznamované Európskej komisii. V čo najväčšej miere sa bude SOI angažovať pri tvorbe koncepcie štátnej kontroly vo veciach ochrany spotrebiteľa v SR a následne jej realizácie, nakoľko v tejto oblasti má dlhodobé poznatky a skúsenosti. 

V oblasti spolupráce bude SOI spolupracovať s ostatnými orgánmi štátnej správy, miestnej samosprávy a inými organizáciami (polícia, colné orgány, živnostenské úrady, autorizované osoby, Štátna veterinárna a potravinová správa, orgány na ochranu zdravia...) vrátane koordinovaných spoločných postupov proti nežiaducim javom na vnútornom trhu (napr. podnikanie bez ŽO, diskriminácia spotrebiteľa, legálnosť dovozu, predaj falzifikátov) vrátane výmeny informácií a ich spätnej väzby (napr. kontrola pôvodu tovaru, podnety spotrebiteľov, návrhy na zrušenie živnostenského oprávnenia). S orgánmi činnými v trestnom konaní bude naďalej užšie a cielene spolupracovať pri podozreniach zo spáchania trestnej činnosti zo strany zamestnancov SOI, hlavne pri podozrení zo spáchania trestného činu brania úplatkov a zneužitia právomoci verejného činiteľa. Opatrenie bude smerovať k zachovaniu dobrého mena organizácie.

V oblasti medzinárodnej spolupráce budú realizované kontrolné akcie s rovnakým zameraním s orgánmi dohľadu Českej republiky a Maďarska. Predstavitelia týchto dozorných orgánov si budú vymieňať informácie o výsledkoch kontroly vrátane prijatých národných opatrení. Rovnako si budú odovzdávať skúsenosti z ochrany niektorých práv duševného vlastníctva a vzájomne sa podporovať v medzinárodných aktivitách. SOI sa bude zapájať do spoločných kontrolných programov na jednotlivé skupiny výrobkov organizovaných Európskou komisiou. SOI bude naďalej vyvíjať aktivity ako člen poradného orgánu pre trhový dozor (MARS group) v rámci Európskej hospodárskej komisie OSN WP.6. 

V ostatnej činnosti bude SOI trvale zabezpečovať publikovanie výsledkov kontrol v masmédiách ako aj na domovskej internetovej stránke, ktoré vyústia do zovšeobecnených rád pre spotrebiteľov, vzdelávanie žiakov ZŠ a študentov stredných a vysokých škôl vo veci ochrany spotrebiteľa (napr. reklamačné konanie, uvedenie na trh a predaj určených výrobkov) a aktívnu účasť svojich zamestnancov v odborných a hodnotiteľských komisiách. Prostredníctvom Slovenskej asociácie cestovných kancelárií bude pravidelne aktualizovaný zoznam cestovných kancelárií poistených proti úpadku s dobou platnosti uzatvorenej zmluvy s poistiteľom. Pre informovanie spotrebiteľskej a odbornej verejnosti bude SOI poskytovať na domovskej internetovej stránke stručné výňatky z rozsudkov Najvyššieho súdu SR a všetky právoplatné rozhodnutia o uložení finančného postihu. 

Použitie finančných prostriedkov
V strednodobom návrhu rozpočtu Slovenskej obchodnej inšpekcie  sa odzrkadľujú nové prístupy organizácie na zabezpečovanie výkonu štátnej kontroly vo veciach ochrany spotrebiteľa v súlade s postupne implementovanými právnymi normami EÚ. Zvyšovanie výdavkov je nevyhnutné pri realizácii odberu výrobkov na národnom trhu a pri ich posudzovaní z hľadiska bezpečnosti, zhody, či kvality.

V oblasti vzdelávania a odborného rastu zamestnancov SOI podporuje účasť zamestnancov na školeniach a seminároch zameraných na zmeny v súvisiacich právnych predpisoch, zdokonaľovaní sa v cudzích jazykoch a v oblasti využívania informačných systémov.

V investičných zámeroch dominuje naďalej budovanie informačného systému a rekonštrukčné práce s cieľom znižovania spotreby energií v budovách v správe SOI.

Rozvoj ľudských zdrojov

        Perspektívy a ciele v oblasti riadenia a rozvoja ľudských zdrojov sú behom na dlhé trate. Príprava a stabilizácia kvalitných a odborne zdatných zamestnancov si vyžaduje dlhšie časové obdobie. Hlavným cieľom je zamerať našu pozornosť na vekove mladšiu kategóriu zamestnancov, predovšetkým absolventov. Títo prichádzajú do SOI, väčšinou s bohatými teoretickými vedomosťami a vynikajúcimi jazykovými znalosťami, ktoré začínajú byť pri výkone trhového dozoru, po vstupe do EÚ, nevyhnutnosťou.
        Našou hlavnou úlohou a cieľom je dosiahnuť u týchto zamestnancov aj vynikajúcu odbornú úroveň v oblasti ochrany spotrebiteľa.

        Pre budúce obdobie bol vypracovaný služobný predpis o zvyšovaní a prehlbovaní kvalifikácie zamestnancov SOI, v ktorom boli pre každú cieľovú skupinu zamestnancov, vypracované minimálne štandardy vzdelávania, na základe ktorých si zamestnanec sám, v spolupráci so svojim predstaveným, stanovil svoj individuálny plán vzdelávania.

        V rokoch 2006-2008 sa SOI začlení do “Národného projektu certifikovania digitálnej gramotnosti zamestnancov v štátnej službe programom ECDL“, podporovaného Európskym sociálnym fondom.
Realizácia programu bude prebiehať v dvoch etapách:
1.	V roku 2006 prejdú programom zamestnanci Bratislavského kraja
2.	V rokoch 2007-2008 to budú všetci ostatní zamestnanci siedmich krajských inšpektorátov SOI.

3 Činnosti organizácie a ich náklady

Použitie finančných prostriedkov

O hlavnej činnosti organizácie za rok 2005 sa pojednáva v bode 7 Hodnotenie hlavnej činnosti SOI. Rozpočet pridelený na rok 2005 bol použitý  na náklady na hlavnú, t. j. kontrolnú činnosť. Vzhľadom na charakter činnosti organizácie, SOI nekalkuluje priame ani nepriame náklady na jednotlivé úlohy a ani ich takto nesleduje. Náklady sú kalkulované aj sledované podľa rozpočtovej klasifikácie na jednotlivé položky a podpoložky štátneho rozpočtu a sú súhrnom všetkých nákladov príslušnej položky a podpoložky. 

4 Rozpočet SOI

1.	Pridelenie rozpočtu

Na zabezpečovanie výkonu štátnej kontroly vo veciach ochrany spotrebiteľa v r. 2005 bol SOI pridelený rozpočet výdavkov 138 971 tis. Sk v dvoch podprogramoch:
                                                                                                                           v tis. Sk
Podprogram 05 – Administrácia rozpočtových organizácií rezortu MH SR –    126 971   
Podprogram 03 – Podpora budovania štruktúr v oblasti trhového dozoru 
                              na ochranu   spotrebiteľa                                                     -      12 000

       Príjmy za rok 2005 boli SOI stanovené  vo výške  50 050 tis. Sk.

2.	Čerpanie rozpočtu

Bežné výdavky

Program         07L Tvorba a implementácia politík
Podprogram  05     Administrácia rozpočtových organizácií rezortu MH SR

v tis. Sk
Položka	
Rozpočet
r.2004	
Rozpočet
r.2005	Čerpanie
r.2005	% čerpania	
610 – mzdy, platy	60 266	71 574                      	71 574	100,00	
620 – poistné a príspevok 	20 352	23 674	23 674	100,00	
630 – tovary a ďalšie služby	26 294	26 423	26 419	99,98	
640 – bežné transfery	300	500	462	92,40	
600 – BV spolu	107 212	122 171	122 129	99,96	

A/  610 – mzdy, platy, OOV 

Priemerná  rozpočtovaná mesačná mzda na 1 zamestnanca  v r. 2005 bola  18 184.- Sk,  z toho          priemerná  mesačná mzda   na 1  zamestnanca    ŠS     bola      18 321.- Sk,           
priemerná  mesačná  mzda   na 1  zamestnanca vykonávajúceho práce vo verejnom záujme bola 15 838.- Sk.
Vývoj priemerných mesačných miezd od r. 2000

Rok	Rozpočtovaná	rozpočtovaná  upravená	Skutočná	
2000	9 516	9 776	10 214	
2001	10 078	10 252	11 195	
2002	12 138	12 138	14 157	
2003	12 801	12 816 	14 698	
2004	13 848	15 311	16 575	
2005	17 741	18 184	18 756	

B/  630 – tovary a ďalšie služby

Slovenská obchodná inšpekcia má v správe štyri budovy inšpektorátov a to v Bratislave, v Banskej Bystrici, v Košiciach a v Nitre. Inšpektoráty v ostatných krajoch sú umiestnené v prenajatých priestoroch. Náklady na spravovanie vlastných priestorov a náklady spojené s nájmom tvoria 26 % z celkových nákladov na tovary a ďalšie služby.
 
S výkonom kontrolnej činnosti sú priamo spojené bežné výdavky na cestovné a dopravné. Efektívnym a hospodárnym využívaním služobných motorových vozidiel sa minimalizujú náklady na cestovné a zvyšuje frekvencia hlavnej činnosti na celom území Slovenska. SOI má v užívaní 46 malolitrážnych motorových vozidiel, z toho jedno vozidlo  zn. SEAT INCA je určené na zásobovanie a manipuláciu s odobratými vzorkami, ostatných 45 vozidiel sa používa v súvislosti s výkonom hlavnej činnosti. Za rok 2005 bolo najazdených spolu 725 700km ( v priemere na 1 vozidlo 15 776 km za rok ), najvyšší priemerný počet najazdených kilometrov na 1 vozidlo mali vozidlá používané na inšpektorátoch v Trenčianskom kraji ( 22 131 km ) a Banskobystrickom kraji ( 20 785 km ). Na pohonné hmoty bolo čerpané 2 158 tis. Sk, t.j. 1 km = 2,97 Sk. V priebehu roka boli 2 vozidlá vyradené ( z dôvodu opotrebovanosti).

Kapitálové výdavky                                                            
                                                                                                                                       v tis. Sk                                  
         Položka 	rozpočet 
r.2004	rozpočet
r.2005	čerpanie
r.2005	%
čerpania	
					
713-nábytok a kancelárske zariadenie	12 920	2 030	2 017	99,36	
714-dopravné prostriedky	775	25	24	96,00	
717-real.stavieb a TZ	1 805	2 745	2 745	100,00	
700- KV spolu	23 000	4 800	4 786	99,70	

Kapitálové výdavky boli použité na obstaranie:

-	zariadenia kancelárií inšpektorov                                                                  671
-	výpočtovej techniky                                                                                     1 272
-	zhodnotenia os. vozidla obstaraného v r. 2004                                               24
-	osvetlenia dvora  ÚI                                                                                         74
-	rekonštrukcie a modernizácie budov v správe SOI                                     2 745

V rámci položky rekonštrukcia a modernizácia boli zrealizované nasledovné akcie:	
-	rekonštrukcia kotolne  inšpektorát  SOI (ďalej I-SOI) Nitra, 
-	rekonštrukcia soc. zariadení  I - SOI Košice                                                 
-	vybudovanie trafostanice s pripojením na budovu ÚI Bratislava
-	spracovanie projektovej dokumentácie na rekonštrukčné práce v budúcich rokoch                    ( elektroinštalácia ÚI, budova I SOI Košice )                                      
-	vybudovanie kabeláže na sieť PC                                                                  
Program         07L  Tvorba a implementácia politík
Podprogram   03    Podpora budovania štruktúr v oblasti trhového dozoru na  
                          ochranu spotrebiteľa

                                                                                                                              v tis.sk
Položka	rozpočet
r.2004	rozpočet
r.2005	čerpanie
r. 2005	%	
630-tovary a ďalšie služby	6 000	12 000	12 000	100,00         	
600- BV spolu 	6 000	12 000	6 000	100,00	

Rozpočet uvedeného podprogramu bol SOI pridelený na zabezpečenie plnenia dikcie zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a to na nákup vzoriek výrobkov, na úhradu nákladov skúšobným laboratóriám za vykonanie expertíz a skúšok posúdenia bezpečnosti, zhody a kvality v súlade s platnými technickými predpismi a na vykonanie školení zamestnancov súvisiacich s ochranou trhu.

Vykazované čerpanie v roku 2005 bolo za rozbory a laboratórne posudky 719 skúšaných vzoriek, z ktorých 472 bolo odobratých a vyhodnotených v roku 2004 a vyfakturovaných v roku 2005, 159 bolo odobratých v r. 2004 a vyhodnotených a fakturovaných v roku 2005, 88 odobratých, vyhodnotených a fakturovaných  roku 2005. Z uvedeného počtu 719 vzoriek požadovaným technickým parametrom nevyhovelo 265 vzoriek.
Z 88 vzoriek odobratých a vyhodnotených v r.2005 bolo 42 vzoriek, ktoré nevyhovovali požadovaným technickým parametrom.

3.	Príjmy

                                                                                                               v tis. Sk
Rozpočet
r.2004	Rozpočet
r.2005	Plnenie
r.2005	% 
plnenia	
42 300	50 050 	105 138	210,06	

Plnenie záväzného ukazovateľa – príjmy – je ovplyvňované viacerými faktormi:
a)	plánovanou činnosťou zameranou na nedostatky vyskytujúce sa na spotrebiteľskom trhu
b)	odhaľovaním nebezpečnosti, nezhody, nekvality výrobkov formou odberu vzoriek a ich posudzovaním v skúšobných laboratóriách
c)	dôsledným vymáhaním pohľadávok

Rozpočtové príjmy tvorili :

212 – Príjmy z vlastníctva                                                                                               374  
222 – Pokuty a penále                                                                                               99 456
223 – Poplatky a platby z nepriemysel. predaja a služieb.                                          5 040
292 – Ostatné príjmy  	                                                                                               268                                                                                       
Podstatnú časť príjmov tvoria príjmy z pokút (94,6 %).
Príjmy z odhaľovania nebezpečnosti, nezhody a nekvality formou odberu vzoriek a ich posudzovania v skúšobných laboratóriách sú faktorom, ktorý má oporu v zákone č. 128/2002 Z. z., pretože zaväzuje SOI k fakturácii nákladov za rozbory nevyhovujúcich vzoriek tým subjektom, od ktorých boli vzorky odobrané. V r. 2005 boli rozbory za nevyhovujúce vzorky refakturované v objeme 4 947 tis. Sk. 

Vývoj príjmov od r. 2003   

Rok	Rozpočet v tis. Sk	Plnenie v tis. Sk	% plnenia	
2003	31 700	40 624	128,15	
2004	42 300	53 122	125,58	
2005	50 050	105 138	210,06	

5 Personálna činnosť

        V oblasti riadenia ľudských zdrojov sa osobný úrad SOI, v uplynulom roku, zameriaval na udržanie plnej zamestnanosti, nakoľko k 1. 1. 2005 mala SOI po prvý raz v histórii svojej existencie naplnený záväzný limit počtu zamestnancov – 328 (310 štátnych zamestnancov a 18 zamestnancov vykonávajúcich práce vo verejnom záujme). 
        V dôsledku nevyhovenia na kvalifikačnej skúške v zmysle § 154 ods. 3 zákona č. 312/2001 Z. z. o štátnej službe v znení neskorších predpisov (ďalej len zákon o štátnej službe), SOI skončila štátnozamestnanecký pomer k 31. 03. 2005, s 22 zamestnancami. V priebehu roka v rámci prirodzenej fluktuácie sa uvoľnili ďalšie štátnozamestnanecké miesta. Na voľné štátnozamestnanecké miesta boli vyhlásené výberové konania prostredníctvom Úradu pre štátnu službu.
V priebehu celého roka 2005 bolo zrealizovaných 37 výberových konaní, z toho bolo 7 neúspešných podľa § 8 ods. 2 Vyhlášky č. 93/2003 Z. z. Úradu pre štátnu službu v znení neskorších predpisov:
a) žiadny z uchádzačov nepreukázal vo výberovom konaní dostatočné schopnosti a odborné znalosti na výkon štátnej služby – 2x
b) jediný úspešný uchádzač odmietol nastúpiť na voľné štátnozamestnanecké miesto
c) do výberového konania sa neprihlásil žiadny uchádzač – 1x
d) žiadny z pozvaných uchádzačov sa nezúčastnil na výberovom konaní – 3x

K 31.12.2005 bol stav naplnený na 98,5%, t.j. 323 zamestnancov (305 zamestnancov vykonávajúcich štátnu službu a 18 zamestnancov vykonávajúcich práce vo verejnom záujme).

Vývoj zamestnanosti

1.	Od roku 2003

Rok	Počet zamestnancov	
	Plánovaný	Priemerný evidenčný	k 31. 12	
		prepočítaný	vo fyzických osobách		
2003	328	286	286	288	
2004	328	302	303	323	
2005	328	318	319	323	

2.	V roku 2005 (evidenčný počet zamestnancov vo fyzických osobách)

1.štvrťrok 2005	324 zamestnancov
2.štvrťrok 2005	311 zamestnancov
3.štvrťrok 2005	320 zamestnancov
4.štvrťrok 2005	320 zamestnancov

        Súčasne bola veľká pozornosť venovaná oblasti vzdelávania a zvyšovania kvalifikácie zamestnancov SOI. 
V roku 2005 pokračoval priaznivý trend v zvyšovaní počtu vysokoškolsky vzdelaných zamestnancov, ktorý sa prejavil v %-álnom náraste o +5,5 oproti minulému roku. Tento priaznivý trend SOI dosahuje jednak cestou prijímania na voľné štátnozamestnanecké miesta, výlučne uchádzačov s min. vysokoškolským vzdelaním 1.stupňa, jednak zvyšovaním kvalifikácie zamestnancov externou formou štúdia na vysokých školách. V súčasnosti si touto formou zvyšuje kvalifikáciu 20 zamestnancov v štátnej službe a 1 zamestnanec vo výkone prác vo verejnom záujme.

        Tento trend úzko súvisí so vstupom Slovenska do EÚ, kde sa SR presadila vďaka výsledkom SOI a jej aktívnej účasti vo výboroch pre ochranu spotrebiteľa.

        Zároveň sa neustále zvyšujú požiadavky na kvalifikačnú úroveň zamestnancov i z dôvodu narastajúceho počtu právnych predpisov, ktorých dodržiavanie na vnútornom trhu SOI dozoruje.

        V oblasti vzdelávania sa hlavný dôraz kladie na zvyšovania kvalifikácie v oblasti trhového dozoru – technickej kontroly výrobkov, ochrany ekonomických záujmov spotrebiteľov ako i ochrany duševného vlastníctva.

Vývoj vzdelanostnej štruktúry

Rok	2003	2004	2005	
	počet	%	počet	%	počet	%	
SOI spolu	288	100	323	100	323	100	
vysokoškolské         vzdelanie	137	47,6	172	53,3	190	58,8	
							
úplné stredné                  vzdelanie	151	52,4	151	46,7	133	41,2	

Po vykonaní kvalifikačných skúšok sme sa zamerali na prehlbovanie vedomostí zamestnancov v zmysle 77 ods. 2 zákona o štátnej službe.
Aktuálne otázky v oblasti posudzovania zhody a uvádzania na trh osobných ochranných prostriedkov – 4 zamestnanci
Školenie k zákonu č. 163/2001 Z. z. o chemických látkach a chemických prípravkoch v znení neskorších predpisov – 24 zamestnancov
Školenie k NV SR č. 222/2002 Z. z. o emisii hluku na zariadeniach pracujúcich vo vonkajšom prostredí – 36 zamestnancov
Školenie k metodickému usmerneniu ku kontrole používania overených určených meradiel – 50 zamestnancov

Vzdelávanie a zvyšovanie kvalifikácie zamestnancov SOI

I. Vzdelávanie v rámci európskej integrácie (Uznesenie Vlády SR č. 512/2003)

    1. Právo EÚ
a)	Trhový dozor - Implementácia Smernice 97/23/EC o tlakových zariadeniach;
zúčastnených 11 zamestnancov
b)	Trhový dozor – Pracovná skupina – informačný systém o oznamovaní nebezpečných výrobkov v rámci EÚ (Brusel);
zúčastnení 2 zamestnanci
c)	Trhový dozor  
- Implementácia Smernice č.88/378/EEC o bezpečnosti hračiek  (Brusel)
		      - Zasadnutie expertnej skupiny pre bezpečnosť hračiek (Brusel);
			   zúčastnený 1 zamestnanec
d)	Trhový dozor – Konferencia národných kontrolných orgánov dozorujúcich Nariadenie ES 261/04 -práva cestujúcich v leteckej preprave, Brusel;
zúčastnení 3 zamestnanci
e)	Trhový dozor – ADCO zasadnutie k  Smernici o plavidlách určených na rekreačné                                    účely  (Estónsko);
zúčastnený 1 zamestnanec
f)	Trhový dozor – Všeobecná konferencia trhového dozoru v rámci EÚ (Brusel);
zúčastnený 1 zamestnanec
g)	Trhový dozor – Konferencia EÚ – Ochrana trhu stavebných výrobkov (Brusel)
zúčastnený 1 zamestnanec
h)	Trhový dozor 
- Workshop k Smernici o tlakových zariadeniach (Cyprus)
- ADCO zasadnutie k Smernici o tlakových zariadeniach (Brusel)
zúčastnený 1 zamestnanec

2/ Rezortné vzdelávanie k EÚ – Metrológia, inšpekcia a dozorné orgány
         29 zamestnancov

3/ Iné vzdelávanie EÚ    
       Prezentácia Twinningových projektov (Ankara)
1 zamestnanec

II. Jazykové vzdelávanie
        V rámci odbornej prípravy jazykového vzdelávania absolvuje jazykové kurzy 58 zamestnancov.

III. Vzdelávanie zamestnancov na základe zákona o štátnej službe 
1.	Odborné vzdelávanie zamestnancov v prípravnej štátnej službe pod vedením školiteľov, ukončené kvalifikačnou skúškou podľa § 20 zákona o štátnej službe – 40 zamestnancov
2.	Zvyšovanie kvalifikácie podľa:
	      2a/ § 77 ods. 5 zákona o štátnej službe, na získanie osobitných kvalifikačných 
                  predpokladov k výkonu kontrolnej činnosti na vnútornom trhu SR v súlade 
                  s kompetenčným zákonom SOI č. 128/2002 Z. z. – 44 zamestnancov
	 	     2b/ § 77 ods. 6 zákona o štátnej službe, na získanie vyššieho vzdelania štúdiom 
	           na vysokej škole. 
                  Podľa § 77 ods.7 zákona o štátnej službe bolo vydané Rozhodnutie o zvyšovaní 
                  kvalifikácie 10 zamestnancom a s 1 zamestnancom bola uzatvorená Dohoda 
                 o zvyšovaní kvalifikácie

IV.  Manažérske vzdelávanie 
4a/ Efektívne riadenie a vedenie ľudí, komunikácia, asertivita
      Počet účastníkov: 13
4b/ Všeobecný manažment pre predstavených na strednej úrovni
      Počet účastníkov: 7
4c/ Diplomatický protokol, Biznis protokol, Spoločenská etika v praxi
      Počet účastníkov: 2

V. Vzdelávanie zamestnancov v oblasti hlavnej činnosti SOI realizované 
      prostredníctvom vzdelávacích agentúr, autorizovaných osôb, ÚNMS SR a MH SR

								počet účastníkov

	Detergenty – nové pravidlá uvádzania na trh		1
	Zmeny v zákone o odpadoch a obaloch			1
	Novela zákona o finančnej kontrole			1
	Komunikácia s médiami a verejnosťou			1

VI. Vzdelávanie zamestnancov v oblastiach potrebných pre kvalitný výkon štátnej služby
								počet účastníkov
1.	Právna oblasť
Správa pohľadávok v rozpočtových a príspev-
kových organiazáciach v zmysle zák. 278/1993 Z. z.	 1
Vecné práva v slovenskom právnom poriadku 
a ich ochrana							 1
Mediácia a občianske súdne konanie			 1
2.	Ochrana osobných údajov
Novela zákona o ochrane osobných údajov		10
3.	Normalizovaná úprava písomností				
Normalizovaná úprava písomností a jazyková
kultúra							  4
VII. Vzdelávanie zamestnancov zabezpečujúcich úlohy v osobnom úrade SOI, v Štátnej pokladnici a zamestnancov vykonávajúcich práce vo verejnom záujme

								počet účastníkov
Novela zákona o verejnom obstarávaní				1
Pracovné právo							1
Dôchodkové poistenie v praxi					1
Nový zákon o zdravotnom a sociálnom poistení			2
Zmeny v oblasti zdravotného a sociálneho poistenia		2
Aktuálne otázky v zdravotnom poistení				1
Daň z príjmov zo závislej činnosti					1
Zmeny v zdravotnom a sociálnom poistení				1
Aktuálne informácie k zákonu o Štátnej pokladnici			2
Konzultačný kurz na informačný systém Štátnej pokladnice	2
Účtovníctvo štátnych rozpočtových organizácii			2
Praktické novozískané skúsenosti v uplatňovaní zákona
č. 523/2004 Z. z. o rozpočtových pravidlách verejnej správy	2
Novela zákona o cestovných náhradách				2

VIII. Vzdelávanie zamestnancov v počítačových zručnostiach
									počet účastníkov
Základy práce s MS Windows, Word, Excel, Outlook, internet	       2

IX. Školenie vodičov referentských vozidiel

        V roku 2005 bolo 29 zamestnancov preškolených zo znalosti zákona č. 315/1996 Z. z. o premávke na pozemných komunikáciách v znení neskorších predpisov, vyhlášok č. 116/1997 Z. z. o podmienkach premávky vozidiel na pozemných komunikáciách, č. 164/1997 Z. z. o zdravotnej spôsobilosti na vedenie motorového vozidla.

Oblasť sociálnej starostlivosti o zamestnancov
        Sociálna starostlivosť, ako i finančné, resp. iné výhody poskytované zamestnancom SOI sú limitované zákonnými podmienkami tvorby a použitia sociálneho fondu. Finančné prostriedky fondu, z hľadiska priority ich použitia, boli zamestnanom poskytované formou príspevku na:
- stravovanie
- fyzickú a psychickú regeneráciu 
- zdravotnú prevenciu
- finančné dary zamestnancom pri pracovných a životných jubileách
- sociálnu výpomoc v prípade narodenia dieťaťa, úmrtia rodinného príslušníka, 
   resp. dlhodobej pracovnej neschopnosti

        Vzhľadom na to, že pri SOI nie je založená odborová organizácia, nie je možné zamestnancom poskytnúť iné výhody, ako tie, ktoré sú stanovené zákonom.

        V rámci rekreačnej starostlivosti, na strednom Slovensku – Krpáčove, strávilo rekreačné pobyty 27 zamestnancov SOI so svojimi rodinnými príslušníkmi.

6 Ciele a prehľad ich plnenia

Cieľom SOI v roku 2005 bolo pružne reagovať na zmeny v legislatíve vo veciach ochrany spotrebiteľa a zákonov o štátnej a verejnej službe.
Prebiehala ďalšia špecializácia inšpektorov pre jednotlivé skupiny výrobkov podľa príslušných smerníc EÚ. Na základe novej dohody o spolupráci s Colným riaditeľstvom SR, došlo k zintenzívneniu výmeny informácií ako aj k výkonu spoločných kontrol. 
Základné pravidlá kontrolnej činnosti boli priebežne aktualizované tak, aby odrážali zmeny právneho poriadku v oblasti ochrany spotrebiteľa a súvisiacich právnych noriem. 
Činnosť inšpektorov bola metodicky usmerňovaná najmä v oblasti výkonu dozoru ochrany nefajčiarov, používania overených určených meradiel, dodržiavania pravidiel systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, plnenia povinností pri uvádzaní  detergentov a povrchovo aktívnych látok pre detergenty na trh. 
Finančné prostriedky z programu 07L podrogramu 03 na nákup výrobkov a vykonávanie skúšok boli použité maximálne hospodárne a efektívne v súlade so zadanými podmienkami na ich využitie určenými MH SR. 
V hodnotenom roku sa výrazne prejavila zmena charakteru činnosti dozorného orgánu z represívneho na prevažne ochranný. Upustilo sa od kvantity plošne vykonávaných kontrol a prednosť dostali komplexné kontroly zamerané cielene na základe analýzy rizík. V prípade porušenia systému ochranných opatrení a v prípade výrazného porušenia povinností sa zvýšila priemerná a absolútna výška uložených pokút. 
V oblasti informatizácie pracovísk boli vybudované lokálne siete na všetkých inšpektorátoch SOI, čo zabezpečuje efektívnejšie spracovávanie dokumentov, rýchlejšiu komunikáciu a komfort pracovných podmienok. 
Z uvedeného, ako aj z jednotlivých častí tejto správy vyplýva, že ciele, ktoré si SOI stanovila pre rok 2005, boli v plnom rozsahu splnené. 

	Cieľom  činnosti SOI na rok 2006 bude najmä
- zabezpečovať výkon trhového dozoru v oblasti dozorovaných právnych predpisov,
- pružne reagovať na podania spotrebiteľov,
- spolupracovať s orgánmi trhového dozoru ČR a Maďarska,
- zabezpečovať  vzdelávanie štátnych zamestnancov zamerané na prehlbovanie a 
  zvyšovanie kvalifikácie,
- certifikovanie digitálnej gramotnosti zamestnancov v štátnej službe (ECDL) pre 
  Bratislavský kraj
- informovanie spotrebiteľskej verejnosti o zisteniach  na trhu SR formou tlačových
  konferencií, publikovaním v elektronických a tlačových médiách a na domovskej 
  internetovej stránke,
- získať informácie od spotrebiteľov o úrazoch, či inej újme pri používaní výrobkov v rámci  
  rekreačných, športových a voľnočasových aktivít (systém ECHO),
- hospodárne a efektívne nakladanie s pridelenými prostriedkami,
- vyhlásiť súťaž (verejné obstarávanie) na dodávku komplexného informačného systému

7 Hodnotenie hlavnej činnosti SOI v danom roku

1  Kontrolná činnosť

Počas roka 2005 vykonali inšpektori SOI 27 768 kontrol v prevádzkarňach zameraných na predaj výrobkov a poskytovanie služieb konečnému spotrebiteľovi. Z týchto kontrol bolo 
3 562 na základe podnetov od spotrebiteľov alebo iných subjektov. So zameraním na dodržiavanie informačných povinností,  kvality, doby spotreby, bezpečnosti  bolo vykonaných 20 561 kontrol, pričom nedostatky boli zistené v 4 311 prevádzkarňach, čo predstavuje 20,97 %. Z dôvodu zistených nedostatkov bol pozastavený predaj 43 622 druhov výrobkov v hodnote 261 829 827,– Sk.
Podrobnosti o pozastávke tovaru sú uvedené v tabuľke 3, 4
Kontroly so špecifickým zameraním sú uvedené v prílohách 1, 2.

1.1	Kontrola technických požiadaviek na výrobky 

So zameraním na dodržiavanie ustanovení zákona č. 264/1999 Z. z. o technických požiadavkách na výrobky a o posudzovaní zhody v znení neskorších predpisov bolo vykonaných 3 661 kontrol. Na základe zistených nedostatkov boli vydané opatrenia na pozastavenie resp. zákaz predaja 4 103 druhov tovarov v hodnote 50 442 655,– Sk. 
Z dôvodu podozrenia ohrozenia oprávneného záujmu bolo odobratých 59 druhov vzoriek. V priebehu roka 2005 bolo objektívne vyhodnotených autorizovanými osobami 192 vzoriek (133 odobratých v roku 2004), pričom 139 nevyhovelo predpísaným technickým požiadavkám bezpečnosti, kvality a zhody, čo predstavuje 72,40 %. Za nebezpečné bolo vyhlásených 26 určených výrobkov. 

Pri kontrolách v harmonizovanej oblasti podľa smerníc Nového prístupu, ktoré boli implementované do našej legislatívy, išlo najmä o kontroly:
•	spotrebnej elektroniky (NV 308/2004) – 906 kontrol,
•	elektrospotrebičov (NV 308/2004) – 2 187 kontrol,
•	osobných ochranných prostriedkov (NV 29/2001) – 412 kontrol,
•	hračiek (NV 302/2004) – 2 016 kontrol,
•	stavebného materiálu – 1 024 kontrol.

Podľa smerníc Starého prístupu boli vykonané kontroly:
•	pyrotechnických výrobkov (NV 398/99) – 297 kontrol

1.2	Kontrola všeobecnej bezpečnosti výrobkov	

Dodržiavanie ustanovení zákona o ochrane spotrebiteľa a súvisiacich právnych predpisov bolo vykonané v 12 841 prevádzkarňach. Na základe zistených nedostatkov boli vydané opatrenia na pozastavenie resp. zákaz predaja na 37 038 druhov tovarov v hodnote 197 508 769,- Sk.
Z dôvodu podozrenia na ohrozenie všeobecnej bezpečnosti bolo odobratých 30 druhov vzoriek. V roku 2005 bolo objektívne vyhodnotených autorizovanými osobami 54 (24 vzoriek z roku 2004), pričom 23 nevyhovelo predpísaným požiadavkám bezpečnosti a kvality, čo predstavuje 42,59 %. Za nebezpečné bolo vyhlásených 12 výrobkov. 
Išlo najmä o kontrolu predaja:
•	textilných a odevných výrobkov – 3 303 kontrol,
•	nábytku – 978 kontrol,
•	obuvi - 978 kontrol,
•	kuchynských potrieb – 1 389 kontrol,
•	športových potrieb – 459 kontrol.

Výsledky sú podrobnejšie uvedené v tabuľke 4 a 5.

1.3	Odber vzoriek

Pri výkone trhového dozoru SOI odobrala z trhu Slovenskej republiky celkom 89 vzoriek výrobkov. Na skúšanie vlastností do skúšobných laboratórií bolo daných 243 vzoriek (158 z roku 2004), 3 vzorky boli vyhodnotené na SOI. 
SOI v sledovanom období zistila výskyt 57 nebezpečných výrobkov na trhu SR, z ktorých 38 bolo na základe vlastných zistení a 19 na základe potvrdenia notifikácie zo systému RAPEX a akceptácie nebezpečenstva bez vykonania následných skúšok.
Odobraté a hodnotené vzorky sú uvedené v tabuľke 5 a v prílohe 3 je zoznam nebezpečných výrobkov vrátane rizika nebezpečnosti.

1.4	Kontrola poctivosti predaja

Dodržiavanie poctivosti predaja bolo overené vykonaním 14 140 kontrolných nákupov vrátane úhrad za poskytnuté služby. V neprospech spotrebiteľa bolo účtovaných 774 kontrolných nákupov, čo predstavuje 5,47 %. Podiel predražených nákupov je o 0,33% pod úrovňou roku 2004, kedy bol 5,80 %.
Miera poškodenia spotrebiteľa na 100,-- Sk všetkých kontrolných nákupov dosiahla úroveň 0,80 Sk, čo je zvýšenie o 0,10 Sk oproti roku 2004, kedy bola 0,70 Sk.
Hlavnými dôvodmi predraženia nákupov bolo nedodržanie miery (50,38 %), deklarovanej hmotnosti (21,06 %), účtovanie v cene rozdielnej oproti cenovej evidencii, resp. cenovej informácii (27,78 %) a kvality (0,78 %).
Mieru poškodenia ovplyvnili najmä zistenia pri poskytovaní služieb v pohostinských prevádzkarňach a chyby účtovania cien.

Vývoj dodržiavania poctivosti pri predaji od roku 2000

Rok	Počet
kontrolovaných
prevádzkarní	Počet
kontrolných
nákupov	Počet
predražených 
nákupov	Podiel
predražených
nákupov v %	Miera
poškodenia v Sk na Sk 100,–	
2000	27 315	20 099	   9 509	47,31	  7,70	
2001	25 904	18 012	  7 134	39,61	  7,70	
2002	24 567	13 962	 3 535	25,32	  2,10	
2003	23 879	13 166	1 829	13,90	  0,50	
2004	25 519	14 405	  835	5,80	 0,70	
2005	27 768	14 140	  774	5,47	0,80	

Údaje o zisteniach pri dodržiavaní poctivosti pri predaji podľa inšpektorátov sú uvedené v tabuľke 1. Prehľad o počte kontrolovaných prevádzkarní podľa sortimentu a územia je v tabuľke 2.

1.5	Klamanie spotrebiteľa, diskriminácia

V roku 2005 Slovenská obchodná inšpekcia zistila porušenie práv vyplývajúcich z duševného vlastníctva, klamanie spotrebiteľa a diskrimináciu spotrebiteľa. 
Klamanie spotrebiteľa bolo zistené v 605 prípadoch. Išlo najmä o to, že predávajúci
o	poskytovali dvojaké údaje o vlastnostiach alebo materiálovom zložení výrobkov,
o	uvádzali nepravdivé a neúplné informácie o možnosti uplatnenia reklamácie tovaru,
o	pri podomovom a zásielkovom predaji neinformovali o možnosti odstúpenia od kúpnej zmluvy bez uvedenia dôvodu,
o	v propagačných materiáloch pre výpredajové akcie uvádzali tovary, ktoré sa v predaji a na zásobách v skladoch vôbec nenachádzali,
o	uvádzali zľavy z cien, ktoré boli vypočítané z neaktuálnych hodnôt,
o	označovali výrobky dvojzmyselnými údajmi o spôsobe ošetrovania a údržby,
o	uvádzali rozdielne údaje o vekovej hranici užívateľa (hračky),
o	rozdielne zaraďovali ubytovacie zariadenia v propagačných materiáloch oproti skutočnosti,
o	neposkytovali sľúbené darčeky k predávaným výrobkom,
o	uvádzal povinné používanie výrobkov (detských autosedačiek), na čo neexistuje žiaden právny predpis,
o	uvádzali ceny bez DPH.

V oblasti ochrany práv vyplývajúcich z duševného vlastníctva bolo vykonaných 909 kontrol,  pričom bolo zistené:
-	používanie značiek zhodných alebo zameniteľných s ochrannou známkou registrovanou oprávnenou osobou (cestovné lístky MHD, príslušenstvo mobilných telefónov NOKIA, nealkoholický nápoja „Kofola“, alkoholický nápoj „Becher-Bitter“, obuv RIEKER).
Kontroly dodržiavania ochrany práv vyplývajúcich z duševného vlastníctva vykonávala SOI v spolupráci s odborníkmi v danej oblasti, Colnými úradmi a s Policajným zborom, ktorý má kompetencie nielen na zaistenie tovaru, ale aj na jeho skladovanie a ďalšie nakladanie s ním.

Nerovnaké zaobchádzanie so spotrebiteľom pri predaji tovarov a poskytovaní služieb bolo zistené v 31 prípadoch a to najmä z dôvodu:
-	účtovania dvojakých cien pri predaji toho istého tovaru, resp. poskytnutí služby rovnakej kvality (ceny v ubytovacích zariadeniach pre domácich a zahraničných klientov),
-	odmietnutia predaja požadovaného množstva tovaru bez predchádzajúcej informácie o predaji obmedzeného množstva tovaru (predaj iba v bežnom množstve),
-	odmietnutia poskytnutia služby občanom rómskej národnosti a dôchodcom,
-	viazania predaja výrobkov alebo poskytnutia služieb na predaj iných výrobkov,
-	predaja rezervovaného a zaplateného tovaru inému spotrebiteľovi.

1.6	Sťažnosti, podnety, oznámenia

V roku 2005 bolo na SOI prijatých 6 506 sťažností, podnetov a oznámení. Z tohto počtu bolo 72 sťažností na výkon kontroly zamestnancami SOI, žiadna z nich nebola vyhodnotená ako opodstatnená.
Z celkového počtu prijatých podaní bolo k 31. 12. 2005 prešetrených 3 562, z ktorých bolo 1 496 opodstatnených, čo predstavuje 42,00 %. V 2 066 prípadoch predmet podania nebol na základe vykonanej kontroly SOI potvrdený.
Inšpektoráty SOI zaevidovali 374 podaní, ktoré z dôvodu príslušnosti boli postúpené iným orgánom na ďalšie prešetrenie a na 1 291 podaní bolo odpísané bez ďalšieho šetrenia.

V oblasti služieb bolo prijatých 1 315 podnetov, ktoré boli zamerané najmä na  vyúčtovanie za služby spojené s užívaním bytu (361), cestovné kancelárie (184), telekomunikácie (239), stavebné služby (103).
V oblasti predaja nepotravinárskeho tovaru boli podania na predajne:
•	obuvi (538),
•	textilných výrobkov (333),
•	spotrebnej elektroniky (275),
•	elektrospotrebičov (197),
•	stavebného materiálu (170),
•	nábytku (133),
•	športových potrieb (93),
najmä z dôvodu nedodržania zákonného postupu pri vybavovaní spotrebiteľských reklamácií (neprijatie reklamácie, prekročenie 30-dňovej lehoty pri vybavovaní reklamácie). 

Pri predaji potravinárskeho tovaru boli podania na predajne:
•	pohostinské prevádzkarne (429),
•	potraviny (407),
•	ovocie - zelenina (55),
z dôvodu nedodržania účtovanej miery, hmotnosti, kvality , nízkej úrovne prevádzkovej a osobnej hygieny a predaja tovarov po dátume najneskoršej spotreby.
Prehľad o evidencii a spôsobe riešenia sťažností, podnetov a oznámení je uvedený v tabuľkách 6 a 7. 

2  Právna činnosť

	Postihová činnosť
Za porušenie resp. nedodržanie povinností ustanovených v zákonoch platných pri predaji tovaru a poskytovaní služieb konečnému spotrebiteľovi bolo v roku 2005 uložených 10 186 pokút a opatrení. Z tohto počtu bolo 5 466 peňažných pokút.
Fyzickým osobám bolo rozhodnutím riaditeľov inšpektorátov uložených 2 939 peňažných pokút v čiastke 23 609 500,-- Sk. 
Právnickým osobám bolo na základe rozhodnutia riaditeľov inšpektorátov SOI uložených 
2 503 peňažných pokút v čiastke 96 123 000,-- Sk.
Za marenie výkonu kontroly bolo uložených 24 poriadkových pokút v čiastke 1 070 000,-Sk.
Celková výška uložených peňažitých pokút predstavuje hodnotu 120 802 500,-- Sk.
V súlade s § 10 ods. 5 zákona č. 128/2002 Z. z. o štátnej kontrole vnútorného trhu vo veci ochrany spotrebiteľa bol podaný 11 návrhov na zrušenie živnostenského oprávnenia z dôvodu zistenia opakovaných a závažných nedostatkov pri vykonávaní podnikateľskej činnosti. Príslušné živnostenské odbory v dvoch prípadoch vydali rozhodnutie o pozastavení prevádzkovania živnosti, v 1 prípade návrh zo strany SOI bol zamietnutý, 1 návrh je v riešení, v 6 prípadoch sme neobdržali žiadnu spätnú odpoveď a v 1 prípade podnikateľ sám ukončil prevádzkovanie živnosti.
Z dôvodu nedodržania prevádzkovej hygieny a bezpečnosti predaja bolo dočasne uzatvorených 67 prevádzkarní resp. ich častí.
Prehľad o uložených pokutách a opatreniach za roky 2002 - 2005 je uvedený v tabuľke 8.

Slovenská obchodná inšpekcia v správnom konaní za rok 2005 vydala v prvostupňovom konaní 5 466 rozhodnutí o uložení pokuty. 
V odvolacom konaní bolo doručených 1 274 napadnutých prvostupňových rozhodnutí. K termínu 31. 12. 2005 bolo celkove spracovaných 1 458 spisov. Z roku 2004 zostalo nevybavených 264 spisov, ide o spisové materiály v 60 dňovej lehote. 

SOI postúpila na Ministerstvo hospodárstva SR 11 žiadostí o preskúmanie rozhodnutia v mimo odvolacom konaní. Účastníkovi konania nebolo vyhovené v 6 prípadoch. Zvyšných 5 je zatiaľ nevybavených.

Za rok 2005 bolo podaných 127 žalôb na preskúmanie zákonnosti postupu SOI.
Z tohto počtu bolo 9 žalôb zamietnutých, v 13 prípadoch bolo konanie zastavené a v 20 prípadoch boli rozhodnutia zrušené. V 6 prípadoch bola žaloba zamietnutá, ale účastník konania podal odvolanie. Prvostupňový súd nerozhodol v 79 prípadoch. Oproti predchádzajúcim rokom, keď bolo podaných okolo 10 až 15 žalôb, bol zaznamenaný ich nárast  cca desaťnásobne.
Ukončené bolo konanie u 26 žalôb z predchádzajúcich rokov, z ktorých v 2 prípadoch súd zrušil rozhodnutie a 24 t. j. 92,31 % žalôb bolo zamietnutých.
Prokurátorom bolo preskúmaných na základe podania 14 spisov z roku 2005, pričom prokurátor vzniesol protest v 2 prípadoch, protestu správny orgán vyhovel. Ostatné spisy boli vrátené bez námietok.
Ústredný inšpektorát vykonal 25 preskúmaní rozhodnutí mimo odvolacieho konania, ktorým v 1 prípade rozhodnutie zmenil a v ostatných prípadoch rozhodnutie zrušil.

Na výkon exekúcie bolo odovzdaných 1 498 exekučných titulov – rozhodnutí v celkovej čiastke 26 777 500,– Sk. K 31. 12. 2005  boli exekútormi vymožené pohľadávky z neuhradených pokút v celkovej sume 10 656 202,24 Sk.
Na základe podaných návrhov, na výkon rozhodnutia, na príslušné súdy boli vymožené pohľadávky z minulých rokov v sume 58 650,-– Sk.
V dôsledku platobnej neschopnosti zo strany povinných bolo prijatých 278 uznaní dlhov s postupným splatením istín vo výške 8 715 058,– Sk
Z titulu zrušenia právoplatných rozhodnutí boli v 28 prípadoch vrátené povinným zaplatené pokuty v celkovej čiastke 5 603 600,– Sk.
Na vymoženie pohľadávok za služby, ako i pohľadávok za skúšky vzoriek výrobkov odobratých pri kontrolách SOI, ktoré mali povinnosť uhradiť kontrolované subjekty, bolo k 31. 12. 2005 podaných na súdy celkom 180 žalôb. Na ich základe bolo vymožených 92 pohľadávok v celkovej sume 689 556,30,- Sk. Úroky z omeškania boli vymožené v sume 74 956,03,- Sk. 
Do konkurzných konaní bolo prihlásených na krajské súdy 5 pohľadávok.

2.2  Legislatívna činnosť

Slovenská obchodná inšpekcia vypracovala podklady, stanoviská a pripomienky k nasledovným návrhom právnych predpisov:
•	novela zákona č. 178/1998 Z. z. o predaji tovaru a poskytovaní služieb na trhových miestach,
•	návrh zmien pre implementačnú skupinu pri MH SR pre Nariadenie ER č. 2006/2004 o spolupráci medzi národnými orgánmi zodpovednými za vynucovanie právnych predpisov pre ochranu spotrebiteľa (Nariadenie o spolupráci v oblasti ochrany spotrebiteľa) – v rámci tohto návrhu boli pripravené paragrafové znenia návrhov noviel zákonov č. 108/2000 Z. z. o ochrane spotrebiteľa pri podomovom predaji a zásielkovom predaji, č. 147/2001 Z. z. o reklame, č. 258/2001 Z. z. o spotrebiteľských úveroch, č. 281/2001 Z. z. o zájazdoch, č. 634/1992 Zb. o ochrane spotrebiteľa, č. 22/2004 Z. z. o elektronickom obchode a č. 128/2002 Z. z. o štátnej kontrole vnútorného trhu vo veciach ochrany spotrebiteľa,
•	Národný plán zavádzania Euro v SR,
•	návrh smernice o službách, pripravovanej v EK,
•	osobitné podmienky pre udelenie značky Environmentálne vhodný výrobok,
•	koncepcia spotrebiteľskej politiky na roky 2005 – 2007,
•	zákon o perzistentných organických látkach,
•	smernica č. 2005/29/ES o nekalých obchodných praktikách.

3  Ostatná činnosť

3.1  Zabezpečenie podpory technickej a všeobecnej kontroly

V súvislosti so zmenami platných právnych predpisov, ktoré vyplynuli z implementácie práva Európskej únie do legislatívy SR, boli prepracované Základné pravidlá kontrolnej činnosti SOI. V nadväznosti na vyššie uvedené bolo vypracovaných 6 metodických usmernení. Išlo o metodické usmernenia na kontrolu:
•	dodržiavania zákona o ochrane nefajčiarov,
•	dodržiavania pravidiel systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov,
•	dodržiavania dostupnosti spotrebiteľských informácií o spotrebe paliva a o emisiách CO2 pri predaji a leasingu nových osobných automobilov,
•	používania overených určených meradiel,
•	bezpečnosti výrobkov vykonávanú na základe požiadania colného orgánu,
•	plnenia povinností pri uvádzaní detergentov a povrchovo aktívnych látok pre detergenty  na trh.

Pre celoplošný výkon kontroly bolo vydaných 9 pokynov:
•	na kontrolu dodržiavania podmienok predaja tabakových výrobkov v maloobchodných predajniach,
•	na kontrolu dodržiavania podmienok predaja a označenia výrobkov ustanovených v zákone o chemických látkach a chemických prípravkoch,
•	na kontrolu kategorizácie ubytovacích zariadení,
•	na kontrolu dodržiavania zákona o zhode pri predaji strelných hračiek,
•	na kontrolu neoprávneného používania slovnej ochrannej známky „kofola“ pri predaji nealkoholických nápojov,
•	na kontrolu označovania obuvi vyrobenej a dovezenej z krajín mimo ES,
•	na kontrolu plnenia ustanovení podrobností o technických požiadavkách a postupoch posudzovania zhody emisií hluku zariadení používaných vo vonkajšom priestore,
•	na kontrolu dodržiavania zákona o stavebných výrobkoch pri uvádzaní okien na trh,
•	na kontrolu plnenia informačných povinností v komodite sviečky.

Reakciou na aktuálne požiadavky oprávnených osôb a médií bolo vydanie 5 operatívnych pokynov:
•	na kontrolu dodržiavania všeobecnej bezpečnosti nábytkárskych výrobkov pri zabudovávaní svetelných zdrojov,
•	na kontrolu dodržiavania práv duševného vlastníctva u výrobkov označených ochrannou známkou „Willet“,
•	na kontrolu predaja autíčok Lego Racers spoločnosťou TESCO,
•	na kontrolu dodržiavania podmienok predaja erotických časopisov,
•	na kontrolu všetkých národných leteckých dopravcov.

3.2	Publikačná činnosť

Poskytovanie informácií masovokomunikačným prostriedkom bolo vykonávané prostredníctvom tlačových agentúr, webovskej stránky SOI a na základe individuálnych požiadaviek tlačových a elektronických médií. Zodpovedané boli všetky vyžiadané informácie, ktoré si vyžiadali novinári. Veľkým pozitívom bolo vykonávanie tlačových porád ústrednej riaditeľky SOI, ktoré boli zabezpečované v súvislosti s prezentovaním 
-	výsledkov kontroly výpredajových akcií v obchodných reťazcoch v januári 2005,
-	výsledkov kontroly spoločnej akcie Českej obchodnej inšpekcie a Slovenskej obchodnej inšpekcie zameranej na reštauračné služby a taxislužby v Prahe a v Bratislave,
-	výsledkov kontroly kategorizácie ubytovacích zariadení,
-	výsledkov kontroly neoprávneného používania slovnej ochrannej známky kofola pri predaji nealkoholických nápojov,
-	výsledkov kontrol vo veľkoobchodných skladoch hračiek a textilu zameraných na výrobky dovezené z tretích krajín.
Záujem médií sa sústreďoval na ukazovatele, ktoré SOI sleduje pri svojej kontrolnej a rozhodovacej činnosti a na smernice Európskej únie a súvisiace právne predpisy SR, do ktorých boli tieto smernice zapracované. 
Priebežne bola spotrebiteľská verejnosť informovaná o výsledkoch celoslovenských kontrol (pozri prílohu 1 a stránku www.soi.sk). V niektorých prípadoch spolupracovali médiá pri kontrolách SOI, pričom reportáže hodnotili objektívne a pozitívne. 
Pre účinnú ochranu spotrebiteľa na webovej stránke SOI boli zverejňované informácie o nebezpečných výrobkoch, zistených na vnútornom trhu SR, na jednotnom trhu EÚ a taktiež boli spotrebitelia upozornení na potenciálne nebezpečenstvo niektorých výrobkov. 
V priebehu roku 2005 bolo uverejnených 834 príspevkov v médiách, ktoré sa týkali činnosti SOI, reportáží z kontrol, stanovísk a rád k spotrebiteľským problémom. 
Prehľad publikačnej činnosti je uvedený v tabuľke 9. 
Celkový pozitívny obraz Slovenskej obchodnej inšpekcie v médiách za rok 2005 je výsledkom obojstranne vecného prístupu s cieľom zvýšenia právneho vedomia vo veci ochrany spotrebiteľa tak u samotných spotrebiteľov, ako i u podnikateľov. 

Trvale ústretový prístup SOI k poskytovaniu informácií prostredníctvom médií je priamo úmerný nízkemu počtu žiadostí o sprístupnenie informácií v súlade so zákonom o slobodnom prístupe k informáciám. Za celý rok bolo na všetky inšpektoráty SOI podaných 30 žiadostí, z čoho 7 bolo od jedného žiadateľa. Všetky tieto žiadosti boli vybavené v zákonom stanovených termínoch. 
V súlade s Nariadením vlády SR č. 384/2004 Z. z. o dostupnosti spotrebiteľských informácií o spotrebe paliva a o emisiách CO2  pri predaji a leasingu nových automobilov bola aktualizovaná Príručka o spotrebe paliva a emisiách CO2 (II. vydanie), ktorá bola v elektronickej forme zaslaná dovozcom osobných automobilov. 
Odbor ochrany spotrebiteľa Ústredného inšpektorátu prijal v sledovanom období 2 148 písomných dopytov vo veci ochrany spotrebiteľa, na ktoré boli vypracované a odoslané kvalifikované odpovede. Okrem toho bolo pracovníkmi SOI poskytnuté nespočetné množstvo rád telefonickou formou. 
Na Ústrednom inšpektoráte je zriadená cenovo zvýhodnená telefonická linka na poskytovanie informácií o výskyte nebezpečných výrobkov na trhu v SR. 

3.3	Prednášková činnosť 

Aktivity SOI v oblasti zvyšovania povedomia odbornej a laickej verejnosti vo veci ochrany spotrebiteľa realizovali formou prednášok vedúci zamestnanci ÚI, riaditelia inšpektorátov SOI a nimi poverení zamestnanci na základe požiadaviek základných škôl a stredných odborných škôl, združení spotrebiteľov a iných subjektov. 

Témy prednášok:
•	Medzinárodný seminár o zavedení značky zhody s európskymi normami KEYMARK na Slovensku - Bratislava,
•	Valné zhromaždenie Zväzu obchodu a cestovného ruchu SR, Tatranská Lomnica
•	Hlavné ciele SOI a spolupráca s metrologickými orgánmi – seminár pre dozorné a inšpekčné orgány,
•	Tlakové zariadenia – prezentácia výsledkov na workshope pracovnej skupiny EK
v Bratislave
•	Výsledky a skúsenosti z kontrolnej činnosti SOI pri ochrane jednotného trhu EÚ – 
XIII. Medzinárodná konferencia „Skúšanie a certifikácia“,
•	SOI ako orgán štátnej kontroly – Zväz obchodu a cestovného ruchu SR, Bratislava
•	Zákon o ochrane spotrebiteľa – INTRACO 2005,
•	Na veku záleží - Philip Morris, Bratislava,
•	SOI a jej dohľad nad trhom so stavebnými výrobkami po vstupe SR do EÚ – výstava CONECO 2005,
•	Doterajšie výsledky kontroly SOI v chemickej legislatíve – seminár k nariadeniu ES REACH,
•	Kontrolná činnosť SOI pri dodržiavaní ustanovení zákona o spotrebiteľských úveroch – Valné zhromaždenie AOSP, Bratislava,
•	Hodnotenie bezpečnosti textilných výrobkov po 1. januári 2006 – Seminár skúšobne Chemitex, Žilina
•	Výsledky kontroly SOI podľa zákona o zájazdoch, Seminár SACK, Piešťany
•	Vyúčtovanie úhrad za služby spojené s bývaním – ESM YZAMER, energetické služby a monitoring, s. r. o., Trnava,
•	Práva spotrebiteľa a povinnosti predávajúceho – Základná škola, Sereď,
•	Spotrebiteľské reklamácie – Základná škola, Prievidza,
•	SOI – orgán štátnej správy na výkon kontroly vnútorného trhu – Družstevný ústav vzdelávania, Mojmírovce,
•	Zákon č. 634/1992 Zb. o ochrane spotrebiteľa, Univerzita Konštantína Filozofa, Nitra
•	SOI ako orgán dohľadu – Združená stredná škola hotelových služieb a obchodu, Čadca,
•	Zákon o ochrane spotrebiteľa – Klub dôchodcov, Banská Bystrica, Základná škola, Zvolen, Banská Bystrica, Inštitút vzdelávania veterinárnych lekárov, Košice
•	Ochrana spotrebiteľa, Základná škola, Stredná zdravotná škola, Sabinov, Prešov,
•	Povinnosti predávajúceho v reklamačnom konaní – OD TESCO, OD Hornbach, Košice,
•	Posudzovanie zhody určených výrobkov podliehajúcich pod Smernicu Nového prístupu a všeobecnej bezpečnosti výrobkov dovážaných do SR – školenie pre pracovníkov colných úradov SR. Jeho súčasťou bol aj tréningový kurz hodnotenia prvkov rizikovosti na konkrétnych vzorkách výrobkov a postup pri vyplňovaní hlásení v zmysle zákona o zhode a Nariadenia rady 339/93/EES.

3.4  Rôzne

Odborní zamestnanci ÚI SOI a inšpektorátov SOI pre jednotlivé kraje aktívne pracovali ako členovia nasledovných komisií, rád a výborov:
•	INTRACO Špeciál 2005, Bratislava
•	Prezentácia Twinningových projektov – Ankara, Turecko
„Market Surveillance Support Medical Devices, Good laboratory practice“
„Market surveillance Support Textiles and Other Products“
•	Zhromaždenie sekcie obchodu pri SOPK, 
•	Veľká cena SOPK za rok 2004 – vyhodnotenie výsledkov,
•	Výbor pre ekonomické záležitosti  - pri odbore ochrany spotrebiteľa MH SR,
•	Pracovná skupina na zavedenie jednotnej meny „Euro“ – pri MH SR,
•	Slovenská spoločnosť pre technickú normalizáciu,
•	Implementačná skupina k Nariadeniu Európskeho parlamentu a Rady (ES) č. 2006/2004 – nekalé obchodné praktiky,
•	Rada predsedu ÚNMS SR pre priemyselnú a legálnu metrológiu,
•	Systém kontroly a dozoru OECD,
•	Komisia pre výberové konanie do štátnej služby a pre vymenovanie do stálej štátnej služby,
•	Komisia pre získanie osobitnej odbornej spôsobilosti pre zamestnancov SOI,
•	Hodnotiaca komisia kvality poľnohospodárskych a potravinárskych výrobkov pri AGROFÓRE, Košice,
•	Spoločnosť priateľov Zeme,
•	Občianske združenie pre spravodlivosť,
•	Kolégium výboru pre potravinársky dozor pri Univerzite veterinárneho lekárstva,
•	Národný program vlády SR v boji proti korupcii.

4  Spolupráca

4.1  Spolupráca s inými vonkajšími orgánmi a organizáciami

V roku 2005 bolo uskutočnených niekoľko kontrolných akcií v spolupráci s nasledovnými organizáciami:
•	22 akcií so zástupcami Obvodného úradu (Bratislava, Trenčín, Bystrica a Košice),
•	23 akcií s Policajným zborom (29 prevádzkarní – Bratislava, Prievidza, Nitra, Žilina, Košice),
•	21 akcií s Colnými úradmi (10 prevádzkarní – Bratislava, Trenčín, Žilina, Banská Bystrica, Košice),
•	8 akcií s masmédiami (14 prevádzkarní - Bratislava),
•	4 akcie s Daňovým úradom (3 prevádzkarne – Bratislava),
•	3 akcie s Dopravným podnikom (19 prevádzkarní – Bratislava),
•	2 akcie so Slovenským metrologickým inšpektorátom (3 prevádzkarne – Banská Bystrica),
•	2 akcie s Nokiou (6 prevádzkarní - Bratislava),
•	4 akcie s Inšpektorátom práce (14 prevádzkarní – Prešov),
•	1 akcia s regionálnou veterinárnou a potravinovou správou (Košice),
•	2 akcie s Českou obchodnou inšpekciou (76 prevádzkarní – Bratislava),
•	1 akcia s Úradom legálnej metrológie (1 prevádzkareň – Košice),
•	1 akcia s Telekomunikačným úradom (1 prevádzkareň – Trnava),
•	1 akcia s Krajskou prokuratúrou (1 prevádzkareň – Nitra),
•	1 akcia s Výskumným ústavom chemických vlákien, Svit (1 prevádzkareň – Košice),
•	1 akcia s pracoviskom Úradu vlády (1 prevádzkareň – Prešov)

Spolupráca s autorizovanými osobami bola realizovaná najmä formou vykonania skúšok na výrobkoch odobratých inšpektormi a telefonických konzultácií.
Spolupráca s colnými orgánmi sa uskutočňovala na základe dohody o spolupráci, a to jednak v oblasti vzájomnej informovanosti o nebezpečných výrobkoch, ako aj v poskytovaní informácií zo strany Colného riaditeľstva SR o dovozoch realizovaných jednotlivými podnikateľskými subjektami. 

Pri riešení pracovných a metodických otázok bola realizovaná spolupráca s Ministerstvom hospodárstva SR, Národnou bankou Slovenska, Správou finančnej kontroly, Asociáciou organizácií splátkového predaja, Asociáciou leasingových spoločností, Slovenskou asociáciou cestovných kancelárií, Centrom pre chemické látky, Toxikologickým informačným centrom, MŽP SR sekciou odpadového hospodárstva, Úradom priemyselného vlastníctva SR, Úradom pre reguláciu sieťových odvetví, Štátnou veterinárnou a potravinovou správou SR, príslušnými Úradmi verejného zdravotníctva a pod.

Odborná a metodická pomoc orgánom štátnej správy a miestnej samosprávy vychádzala z ich konkrétnych požiadaviek. Vo veľkej miere bola realizovaná formou telefonických konzultácií a poradenstva pri riešení podaní, ktoré spotrebitelia uplatnili na obecných či mestských úradoch. Taktiež im boli poskytované požadované informácie o povinnostiach predávajúcich a podmienkach predaja v obciach.

4.2  Medzinárodná spolupráca - systém RAPEX

V súlade so zásadami výkonu trhového dohľadu a dozoru zaužívanými v EÚ uplatňovala SOI pri zistení výrobkov  s preukázateľne závažným rizikom na trhu SR princíp administra-tívnej spolupráce medzi partnerskými orgánmi dozoru členských štátov a oznamovala ich výskyt príslušnému štátu, v ktorom je sídlo výrobcu alebo dovozcu predmetného výrobku. Za hodnotené obdobie bolo takto oznámených 5 druhov nebezpečných výrobkov. Z toho 3 českému trhovému dozoru a po 1 druhu maďarskému a poľskému orgánu.

SOI je informovaná prostredníctvom MH SR, ktoré je v systéme RAPEX kontaktným bodom, o výrobkoch nepotravinárskeho charakteru s potvrdeným závažným rizikom, ktoré boli zistené na trhu členských štátov EÚ. Informácie boli zasielané vo forme notifikácií na jednotlivé druhy nebezpečných výrobkov.

Zo systému RAPEX bolo obdržaných celkom 540 notifikácií o nebezpečných výrobkoch. Pri ich vyhľadávaní na trhu bolo prekontrolovaných 43 467 prevádzkarní.
Z týchto notifikovaných výrobkov sa na našom vnútornom trhu našlo 19 identických výrobkov. Z podozrenia na nebezpečnosť bolo 38 druhov výrobkov vyhlásených za nebezpečné na základe vlastných poznatkov a vykonaných skúšok. Tieto boli nahlásené do systému RAPEX.

Na základe administratívnej spolupráce trhového dozoru a dohľadu na jednotnom európskom trhu bolo 11 druhov nebezpečných výrobkov postúpených na ďalšie šetrenie partnerským orgánom trhového dozoru iných členských štátov, podľa sídla ich výrobcov, prípadne dodávateľov.
Konkrétne postúpenia:
-	7 druhov českému orgánu trhového dozoru
-	2 druhy maďarskému orgánu trhového dozoru
-	2 druhy poľskému orgánu trhového dozoru

5  Celkové zhodnotenie kontrolnej činnosti

Z výsledkov kontrolnej činnosti za rok 2005 vyplýva, že v porovnaní s rokom 2004 bol zistený:
•	pokles podielu predražených nákupov o 0,33 %
•	pokles uvádzania na trh určených výrobkov bez vyhlásenia o zhode o 88 %
•	nárast hodnoty pozastaveného predaja tovaru o 20 %
•	nárast predaja výrobkov bez predpísaného označenia o 51 %
•	predaj 57 druhov nebezpečných výrobkov
•	predaj nevyhovujúcich výrobkov, keď z odobratých a vyhodnotených vzoriek, na základe skúšok a rizika pre spotrebiteľa, nevyhovelo 47,73 %
•	nárast spotrebiteľských podnetov o 34 %
•	nárast priemernej hodnoty uložených pokút o 73 %.

Pretrvávajúce problémy spotrebiteľov, ktoré SOI riešila:
•	spôsob uplatnenia a vybavenia reklamácií
•	klamanie spotrebiteľa
•	diskrimináciu spotrebiteľa
•	predaj tovarov po dátume spotreby
•	vyúčtovanie za služby spojené s bývaním
•	klamlivú reklamu v propagačných akciových letákoch obchodných reťazcov (cena výrobkov a ponuka výrobkov nedodaných do predaja)
•	podomový predaj (zamlčanie zákonných možností odstúpenie od zmluvy a neinformovanie o možnosti uplatnenia reklamácie).

Efektívnosť svojej činnosti si SOI overuje u podnikateľských subjektov na základe následných kontrol. V hodnotenom období až 80 % následných kontrol bolo bez negatívnych zistení. 

8 Hlavné skupiny užívateľov 

Externí užívatelia
- verejnosť = spotrebitelia
Zovšeobecnenie výsledkov kontrol slúži na informovanie verejnosti o kontrolných zisteniach.
Výsledky kontrol, vykonaných na základe podnetov spotrebiteľov a iných subjektov, sú využité pri ochrane ich práv v oblasti predaja výrobkov a poskytovania služieb, keď už sami nie sú schopní si tieto práva chrániť. Na základe podnetov spotrebiteľov bolo vykonaných 3 562 t. j. 12,83 % kontrol.

- podnikatelia = výroba, dovoz, distribúcia
Výstupy zo zistení pri výkone hlavnej kontrolnej činnosti sú určené pre kontrolované subjekty, cieľom ktorých je vykonávanie ich činnosti v súlade s platnými právnymi predpismi. Orgán dohľadu chráni tieto subjekty aj pred nečestnými obchodnými praktikami.

- Ministerstvo hospodárstva SR
Informácie z jednotlivých kontrol SOI využíva ministerstvo hospodárstva pre zabezpečenie ochrany spotrebiteľa na národnom trhu, ako aj pre porovnanie s činnosťou obdobných orgánov v európskych štátoch. Pri legislatívnej činnosti sú poskytované pripomienky, ktoré odzrkadľujú skúsenosti z výkonu trhového dozoru. 

- ostatné orgány štátnej správy
Ministerstvo výstavby a regionálneho rozvoja SR (stavebné výrobky),
Ministerstvo pôdohospodárstva SR (potravinárske a tabakové výrobky),
Ministerstvo zdravotníctva SR (prevádzková hygiena a kozmetické výrobky),
Ministerstvo vnútra SR (návrhy na pozastavenie a odobratie živnostenského oprávnenia),
Úrad pre normalizáciu, metrológiu a skúšobníctvo SR (určené výrobky),
Colné riaditeľstvo SR (dovezené výrobky a notifikované výrobky z RAPEX-u)

- Európska komisia a Európska hospodárska komisia OSN WP.6
informovanie o vymožiteľnosti práva vo veci ochrany spotrebiteľa

- Systém RAPEX
rýchla výmena informácií o výskyte nebezpečných výrobkov v členských krajinách EÚ.

Interní užívatelia
- zamestnanci SOI
Pravidelné hodnotenie činnosti využívajú inšpektoráty SOI pre svoju ďalšiu činnosť. Ide o plánovanie kontrolných akcií centrálne a územne riadených na základe analýzy rizík a kontrolných zistení. Podnikateľské subjekty sa posudzujú podľa ich tzv. rizikovosti, to znamená, že sa dôslednejšie vykonáva kontrola u tých subjektov, kde je najvyššia frekvencia nedostatkov. Sleduje sa celková efektívnosť kontrolných akcií a odborná spôsobilosť inšpektorov.